**TÖÖLEPING NR.**

Tallinnas, 01.02.2025.a.

**Sinu Firma OÜ** (reg. kood: 1234567), keda esindab põhikirja alusel tegutsev juhatuse liige Lahe Mees (edaspidi Tööandja), ühelt poolt ja

Robert Mesikäpp (edaspidi Töötaja), teiselt poolt sõlmisid käesoleva töölepingu (edaspidi nimetatud Leping) alljärgnevatel tingimustel:

Mõisted:

Käesolevas Lepingus ja selle lisades kasutatakse mõisteid järgmises tähenduses:

Tööandja: Sinu Frima OÜ. Käesolevas Lepingus võidakse Tööandjat nimetada ka “Ettevõtteks”.

Leping: tähendab käesolevat Töölepingut koos kõikide Töölepingu lisadega ning koos kõikide Töölepingule ja/või Töölepingu lisadele tehtavate kirjalike muudatuste ja täiendustega.

Lepingu pooled: on käesolevas Töölepingus ja Töölepingu lisades Tööandja ja Töötaja.

**I TÖÖLEPINGU TÄHTAEG. TÖÖ SISU**

* 1. Töötaja asub tööle alates 01.02.2025. a.
  2. Tööleping on sõlmitud määramata ajaks.
  3. Töötaja asub tööle katseajaga, mille pikkuseks on 4 (neli) kuud.
  4. Katseaja viimane kuupäev on 01.06.2025. a.
  5. Töötaja asub tööle **tegevjuhi** ametikohale.
  6. Töötaja töö sisu ja tööülesanded:  
     Töötaja töö sisu, tööülesannete ja pädevuse üksikasjalik kirjeldus on esitatud Töötaja Ametijuhendis, mis on käesoleva Lepingu lahutamatu lisa nr. 1. Töötaja täidab käesolevast Lepingust tulenevaid ülesandeid isiklikult.
  7. Tööülesandeid annab ja nende täitmist kontrollib vahetult juhataja.
  8. Tööülesannete täitmise kohaks on Eesti.
  9. Käesolevale Lepingu allkirjastamisega tõendab Töötaja, et ta on andnud õiget, objektiivset ning ammendavat informatsiooni oma isiku ja tööoskuste kohta, mis on Tööandja poolt nõutavad Lepingu punktis 1.5. nimetatud ametikohal töötamiseks ning mis võimaldavad Töötajal täita Lepingu punkti 1.6.

**II TÖÖAEG**

* 1. Töötaja asub tööle täistööajaga 8 tundi päevas ja 40 tundi nädalas. Lõunavaheaeg on pool tundi libiseva graafiku alusel. Tööaja kasutamise kord määratakse kindlaks Ettevõtte Töökorralduse reeglite ja käesoleva Lepinguga.
  2. Pidevat tööstaaži Tööandja juures arvutatakse alates 01.02.2025. a.
  3. Tööandja korraldusel on Töötaja kohustatud töötama ka puhkepäevadel ja riiklikel pühadel, kui tööülesannete täitmine sellisel ajal ei ole vastuolus töö olemusega ning töö sellisel ajal on vajalik Ettevõtte normaalseks funktsioneerimiseks.
  4. Lepingu punktis 2.3. näidatud tööaeg kompenseeritakse samas mahus vabade päevadega või muul viisil kooskõlas kehtiva seadusandlusega.

**III TÖÖTASU**

* 1. Töötaja brutotöötasu on 1200 eurot kuus.
  2. Tööandja kohustub maksma Töötajale töötasu üks kord kuus.
  3. Töötasu makstakse välja hiljemalt järgneva kalendrikuu 10. kuupäeval.
  4. Töötajale arvestatud töötasust tehakse nõutavad kinnipidamised ning tööandja maksab sotsiaalmaksu ja töötuskindlustusmakse.
  5. Töötasu maksmine toimub pangaülekandega Töötaja poolt kirjalikult avaldatud pangaarvele.

**IV PUHKUS**

* 1. Töötaja iga-aastase põhipuhkuse kestus on 28 kalendripäeva.
  2. Töötaja iga-aastase puhkuse aeg määratakse kindlaks puhkusegraafiku alusel, mille koostab Tööandja ning teeb selle Töötajale teatavaks kalendriaasta esimese kvartali jooksul. Puhkusegraafiku koostamisel võetakse võimalusel arvesse Töötaja soove, mis on mõistlikult ühitatavad Tööandja ettevõtte huvidega.

**V POOLTE MUUD KOHUSTUSED**

* 1. **Töötaja kohustub:**
     1. töötama Tööandja juures käesolevas Lepingus ja Töötaja Ametijuhendis sätestatud tingimustel, alluma Tööandja juhtimisele ning kontrollile, täitma Eesti Vabariigi õigusaktide ja Tööandja poolt ettevõttesiseste aktidega sätestatud tingimusi;
     2. täitma töökohustusi lojaalselt, tegema kokkulepitud tööd oma teadmiste ja oskuste kohaselt Tööandja kasu silmas pidades ning töö iseloomust tuleneva vajaliku hoolsusega;
     3. tegema tööd kokkulepitud mahus, kohas ja ajal;
     4. hoiduma tegudest, mis takistavad teistel töötajatel kohustusi täita või kahjustavad tema või teiste isikute elu, tervist või vara;
     5. tegema tööülesannete täitmiseks koostööd teiste töötajatega;
     6. täitma kehtivaid Ettevõtte töökorralduse reegleid;
     7. mitte hoidma tööülesannete käigus kättesaadavaks muutunud andmeid väljaspool töökohta;
     8. mitte tegelema töö ajal tööväliste- ja/või isiklike asjadega (sh hobidega);
     9. hoiduma tegevusest, mis kahjustavad tööandja mainet või põhjustavad klientide või partnerite usaldamatust tööandja vastu või mis võib kaasa tuua kolmandate isikute nõudeid Tööandja vastu;
     10. täitma töötervishoiu ja tööohutuse nõudeid.
     11. tagastama Lepingu lõpetamisel sõltumata lõpetamise alusest, Lepingu järgse viimase tööpäeva alguseks kõik temale Tööandja poolt usaldatud töövahendid jm. materiaalsed väärtused.
  2. **Tööandja kohustub:**
     1. maksma töö eest töötasu käesolevas Lepingus kokkulepitud ajal ja kokkulepitud suuruses;
     2. tutvustama Töötajale töölevõtmisel Ettevõtte töökorralduse reegleid;
     3. tutvustama Töötajale töölevõtmisel Töötaja Ametijuhendit;
     4. kindlustama vajadusel Töötaja tema tööülesannete täitmiseks vajaliku väljaõppega;
     5. lubama Töötaja ettenähtud iga-aastasele korralisele puhkusele ja maksma Töötajale puhkusetasu vastavalt seadusandlusele;
     6. looma Töötajale tema tööülesannete täitmiseks vajalikud töötingimused vastavalt kehtiva seadusandluse nõuetele.

**VI SALASTATUS**

* 1. Tööandja äri- ja tootmissaladusena käsitletakse:
     1. Tööandja- ja Tööandja poolt kasutatavaid ja või rakendatavaid tehnoloogiaid;
     2. Tööandja- ja Tööandja poolt kasutatavaid kaubamärke;
     3. Tööandja poolt sõlmitavate kõikide lepingute sisu;
     4. Tööandja poolt kasutatavaid infosüsteeme (sh nende ülesehitust) ja tarkvara programme;
     5. kõiki Tööandja poolt kasutatavaid turvasüsteeme ja turvasüsteemidega seotut;
     6. mistahes muud informatsiooni, mis on seotud eelpool nimetatuga või Tööandja mistahes muude huvidega.

**VII TÖÖLEPINGU LÕPPEMINE**

* 1. Käesolev Leping võidakse lõpetada poolte kokkuleppel või muudel seadusega kooskõlas olevatel juhtudel.
  2. Töölepingu ülesütlemise etteteatamise tähtajad on sätestatud töölepingu seaduses.
  3. Käesolev Leping võidakse lõpetada ühe Lepingu poole nõudel vastavalt seadusele, kui teine Lepingu pool on rikkunud käesoleva Lepingu tingimusi.

**VIII MUUD TINGIMUSED**

* 1. Käesoleva Lepinguga sätestamata küsimustes juhinduvad pooled Eesti Vabariigis kehtivast seadusandlusest, Ettevõtte töökorralduse reeglitest, Töötaja Ametijuhendist ning Lepingu poolte vahelisi suhteid reguleerivatest muudest aktidest.
  2. Kõik käesoleva Lepingu Poolte vahel sõlmitavad muudatused vormistatakse kirjalikult.
  3. Käesolevast Lepingust tulenevad vaidlused püütakse võimalusel lahendada kõigepealt Lepingu poolte vaheliste läbirääkimiste teel.
  4. Käesoleva Lepingu täitmisel, muutmisel, täiendamisel või lõpetamisel tekkivad vaidlused, mida Lepingu pooled ei suuda lahendada läbirääkimiste teel, lahendatakse seaduses ettenähtud korras.
  5. Käesolev Leping on koostatud eesti keeles kahes identses võrdset juriidilist jõudu omavas eksemplaris, millest üks antakse Töötajale ja teine jääb Tööandjale.

Poolte andmed:

**Tööandja: Töötaja:**

Sinu Firma OÜ Eesnimi Perekonnanimi

Registrikood: 1234568 Isikukood:

Aadress: Nuustiku 7 Tallinn 11111 Aadress:

Tel. Tel.

Epost: epost:

Poolte allkirjad:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tööandja Töötaja